[{"text_idx": "#000000", "text": "Cafodd yr Antur amser anhygoel yn yr Eisteddfod eleni! Diolch i bawb a ddaeth i ymweld a\u0302\u2019n stondin, a hefyd i bawb a gefnogodd ein gweithgareddau."}, {"text_idx": "#000001", "text": "Roedd ein stondin yn brysur iawn, ac fe werthwyd llawer o\u2019n crefftau cartref, yn ogystal a\u0302 chynnyrch cartref, gan gynnwys cacennau, bara brith a chasis cyrens du. Roedd gan Feics Menai amrywiaeth o feiciau i\u2019w harddangos, ac roedd dodrefn o\u2019r Warws Werdd hefyd ar y stondin."}, {"text_idx": "#000002", "text": "Roedd amserlen brysur o ddigwyddiadau trwy gydol yr wythnos.\nAr ddydd Llun, cawsom sesiwn pe\u0302l-droed cerdded yn yr ardal chwaraeon, a oedd yn llawer o hwyl \u2013 ac roedd cymaint o go\u0302ls, fe gollem ni gyfrif!"}, {"text_idx": "#000003", "text": "Ddydd Mawrth, cynhaliodd Beics Menai sesiwn beicio yn yr ardal chwaraeon. Dyma gyfle i arddangos ein fflyd o feics wedi\u2019u haddasu ac i\u2019r cyhoedd cael darganfod mwy am y gwasanaethau a gynigir ym Meics Menai."}, {"text_idx": "#000004", "text": "Prynhawn ddydd Mawrth, cynhaliwyd sesiwn gyrfaoedd yn y stondin, a chyfle i ddarganfod fwy am waith yn y sector gofal.\nCawsom ymweliad arbennig iawn hefyd gan yr Archdderwydd, Geraint Lloyd Owen, a bu\u2019r gweithwyr i gyd yn mwynhau cyfarfod ag ef."}, {"text_idx": "#000005", "text": "Ar ddydd Mercher a dydd Iau, perfformiodd co\u0302r gallu cymysg Antur ar y stondin. Roedd y co\u0302r wedi derbyn hyfforddiant gan Annette Bryn Parri, a Gwenda Griffith wnaeth cyfeilio ar y piano. Tynnodd y co\u0302r dorf fawr, yn enwedig pan ddaeth Elin Fflur draw i ganu gyda nhw! Roedd hyn yn brofiad gwych i bawb."}]